open-index/open-wikipedia-markdown huggingface dataset:
Einar Kringlen

**Einar Kringlen** (1931–2025) var en norsk professor i psykiatri som forsket på arv-miljø i forhold til schizofreni og bipolare lidelser. 

## Bakgrunn
Einar Kringlen ble født 6. juni 1931 i Høyanger. Han var sønn av rektor Andreas Kringlen (1897–1992) og lærer Enbjørg Lotsberg (1906–1962).  

## Virke
Han tok examen artium ved Firda videregående skole i 1951 og medisinsk embetseksamen (cand.med.) ved Universitetet i Bergen (UiB) i 1958. I 1967 tok han den medisinske doktorgraden (dr.med.) med en avhandling om betyningen av arv og miljø ved alvorlige psykiske lidelser hos eneggede og toeggede tvillinger. Avhandlingen hadde tittelen *Heredity and environment in the functional psychoses*. Under arbeidet ble alle tvillinger født i Norge mellom 1901 og 1930 (ca.  tvillingpar) jevnført med sentralregisteret for psykoser. Arbeidet omfattet funksjonelle psykoser (schizofreni, manisk-depressiv psykose, reaktive psykoser). Han kunne da vise at det var en større overvekt av schizofreni hos den annen tvilling hvis tvillingene var eneggede enn hvis de var toeggede, men forskjellen var mindre enn tidligere forskning hadde vist.

Han var dosent og overlege ved Psykiatrisk klinikk, Haukeland sykehus 1968–1971. Fra 1970 til 1971 var han også professor i klinisk psykologi ved Universitetet i Bergen (UiB). Fra 1972 til 1975 var han dosent ved Universitetet i Oslo (UiO) og administrerende overlege ved Psykiatrisk klinikk på Vinderen i Oslo 1976-1977. Kringlen var professor i medisinske atferdsfag ved UiO 1977–1983 og professor i psykiatri 1984-2001, kombinert med stillingen som administrerende overlege ved Psykiatrisk klinikk på Vinderen 1984–1991.

Kringlen var en internasjonalt kjent forsker og var den mest siterte psykiateren i Norge da han gikk av som professor i 2001. I den senere tid var han blant annet kjent for utspillet om at krisepsykologi ikke hjelper og at krisepsykologer sjelden klarer å hjelpe mennesker ved hjelp av rutinemessige debrifinger. Han har også vært aktiv i debattene om samfunns- og helseforhold i Norge.

Kringlen var formann i Norsk Psykiatrisk Forening, leder av Norske leger mot atomvåpena og var formann og initiativtaker til opprettelse av Rådet for psykisk helse.  Han var norsk redaktør av *Nordisk Psykiatrisk Tidsskrift* (1972–1979) og redaktør av *Psychiatry and Social Science* (1981–1982).

Kringlen hadde stor innflytelse på norske legers kunnskaper og ferdigheter i psykiatri gjennom sin lærebok *Psykiatri* fra 1972, som har kommet i flere reviderte utgaver. Andre og mer populærvitenskapelig bøker er *Individ og psykiatri*, *Syke mennesker og medisinsk behandling*, *Medisin og samfunn*, *Den kliniske samtalen* og *Psykiatriens samtidshistorie*.

Kringlen mente først at Anders Behring Breivik var psykotisk, men endret konklusjon etter å ha sett ham forklare seg i retten.

Han giftet seg i 1957 med lærer Gerd Birthe Knutsen (1934-2016).

Han døde på Risenga omsorgshjem i Asker 13. mars 2025. 

## Utmerkelser
I 1998 ble han utnevnt til ridder av 1. klasse av St. Olavs Orden. Kringlen var medlem av Det Kongelige Norske Videnskabers Selskab og Det Norske Videnskaps-Akademi.

## Referanser
Hjelmeland kraftverk

**Hjelmeland kraftverk**  er et  vannkraftverk i Gåsdalen i Hjelmeland kommune i Rogaland. 

Kraftverket utnytter et fall på 145 meter fra Gåsvatnet. Breidalsvatn er magasin for kraftverket og det reguleres mellom 197 og 195 moh.

Produksjonen startet i 1993.

Installert effekt er på 6 MW fra to francisturbiner. Midlere årsproduksjon er på 21,4 GWh. 

Kraftverket eies av Lyse energi

## Referanser


## Kilder
* 
* NVE vannkraftdatabase
* Lyse
Harry Bosch

**Harry Bosch** (hvor Harry er forkortelsen for Hieronymus) er en fiktiv politimann ved Los Angeles-politiet og senere privatetterforsker i bøkene til den amerikanske forfatteren Michael Connelly. Navnet er hentet fra den nederlandsk maleren Hieronymus Bosch.

## Referanser
Tama Drums

**Tama** er et varemerke for trommer, lansert i 1974. 

Artister som Frank Beard fra ZZ Top, Stan Frazier fra Sugar Ray, Lars Ulrich fra Metallica og Mike Portnoy fra Dream Theater er noen av de kjente trommeslagerne som bruker Tama.
Hauskje kraftverk

**Hauskje kraftverk**  er et  vannkraftverk i Hjelmeland kommune i Rogaland. 

Kraftverket utnytter et fall på 344 meter fra Valavatn.

Installert effekt er på 600 kW og midlere årsproduksjon er på 4 GWh. 

Produksjonen startet i 1990.

Kraftverket eies av Lyse Energi.

## Referanser


## Kilder
* 
* NVE vannkraftdatabase
* Lyse
Peter Boyle

**Peter Boyle** (født 18. oktober 1935, død 12. desember 2006) var en amerikansk skuespiller.

## Liv og virke
Før Boyle bestemte seg for å bli skuespiller var han munk ved «the Christian Brothers order». Han var kanskje best kjent for sin rolle som «Frank Barone» i TV-serien *[[Alle elsker Raymond]]*, og for sine filmroller i *[[Frankenstein Junior]]* (1973) , *[[Taxi Driver]]* (1976) og *[[Monster's Ball]]* (2001).

Det var på settet til *Young Frankenstein* at han møtte sin kone, *[[Rolling Stone]]*-reporteren Loraine Alterman, en venn av Yoko Ono. Gjennom henne ble Boyle kjent med John Lennon, som var forlover i bryllupet deres i 1977.

Boyle var bosatt i New York, og etterlot seg de to døtrene Lucy og Amy, og konen Loraine Alterman Boyle. Han var anerkjent både for komiske og dramatiske roller, og vant en Emmy-pris i 1996.

## Referanser


## Eksterne lenker
* 
*
Popposteinen

**Popposteinen** er en gammel dansk gravhaug ved hærvegen i Sydslesvig.

Sagnet forteller at omkring år 960 døpte den hellige Poppo av Slesvig den danske kongen Harald Blåtann i Helligbekken. Popposteinen kalles derfor også for dåpssteinen. Handlingen symboliserte at danskene herved offisielt ble kristne.

Gravhaugen er bygget rundt 3 500 f.Kr. Gravkammeret er ca. 2,4 meter langt og 1 meter bredt. Det er bygget av seks sidesteiner, to stein på hver langside, én stor stein i enden i nord og en lav stein i syd.

Popposteinen ble i 1858 fredet av den danske kong Frederik VII. Han kjøpte minnesmerket av den daværende eier. I kontrakten ble det bestemt at alle og enhver skal ha adgang til minnesmerket.

Slesvig er det danske navnet for den nå tyske byen Schleswig (tysk: *Schleswig*), men også et nyere navn for Hedeby, en dansk kaupang som var den største og viktigste byen i Norden på 1000-tallet.

## Eksterne lenker
*  Der Poppostein
*  Poppostenen
Randi Gustad

**Randi Heggemsnes Gustad** (født 1977) er en norsk jurist og tidligere håndballspiller med 50 kamper for det norske landslaget. I 2025 ble hun valgt til president i Norges Håndballforbund.

Det var i klubben Refstad-Veitvet hennes håndballkarriere startet. Etter det gikk veien til Nordstrand hvor hun fikk sin første A-kamp i 1997 som 20-åring. Hennes første kamp på landslaget var mot Spania på Stord i 2004. Det ble både cup- og seriemesterskap med Nordstrand. Høydepunkter beskriver hun som gullmedaljen fra EM i Ungarn i 2004. Gustad var også med i VM i St. Petersburg 2005. Der fikk hun lite spilletid og det ble en 9.-plass. Men i World Cup i Århus i 2005 ble det gull og hun fikk mye spilletid med 5-1 og 4-2 forsvar. 

Etter 50 kamper takket hun nei til landslaget. Hun er ekspertkommentator på håndballsendinger hos TV 2,  utdannet jurist og var i 2007 med å starte Advokatfirmaet G & G AS i Oslo. Hun har også vært styremedlem i Antidoping Norge.

Randi er idag trener i Njård Håndball for yngre lag. Hun er gift med håndballspiller Lasse Lie, og er datter av næringslivsleder Kåre Gustad.

## Referanser




## Eksterne lenker
*
Fylkesvei 3602

**Fylkesvei 3602** går mellom Lunde og Bie i Grimstad kommune.

Frem til 2019 hadde veien betegnelsen fylkesvei 34 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Wells-next-the-Sea

**Wells-next-the-Sea**, lokalt kjent bare som **Wells**, er en havneby og et verdslig sogn i Norfolk i England. Wells ligger 24&nbsp;km øst for feriestedet Hunstanton, 32&nbsp;km vest for Cromer, og 16&nbsp;km nord for Fakenham. Byen Norwich ligger 51&nbsp;km i sørøst. Blant landsbyer i nærheten finner man Blakeney, Burnham Market, Burnham Thorpe (Horatio Nelsons fødested), Holkham (med herregården Holkham Hall) og Walsingham (et viktig pilegrimssted i middelalderen).

Sognet har et areal på 16,31 km², og i 2001 en befolkning på 2 451 innbyggere, noe som ble redusert til 2 165 innbyggere ved folketellingen i 2011.

Navnet kommer fra de mange naturlige kildene (*spring wells*) som fantes i området; kun noen få av disse eksisterer fortsatt. På begynnelsen av 1800-tallet la man til «next-the-Sea» for å skille byen fra andre steder kalt Wells. Etter at jernbanen kom i 1857 ble det tatt i bruk en kortere form av navnet, *Wells-on-Sea*, men i 1956 besluttet byrådet å ta tilbake den eldre, lange formen.

## Geografi

Byen ligger bare omkring halvannen kilometer fra Nordsjøen, og mye av arealet er sjøområder som er fylt igjen. Det har vært en travel havn der i lang tid, og etter at jernbanen kom ble byen også et populært feriested. Det går en smalsporet jernbane deler av veien ut til stranden, langs den halvannen kilometer lange vollen som beskytter bilen mot havets krefter. Det er tett skog helt ned til stranden. Den gamle havnen ligger nå ved en ferskvannssjø kjent som Abrahams Bosom, som brukes til vannsport.

Øst for stranden ligger et annet strandområde med skog helt ned til sjøen. Det er mulig å gå dit ved lavvann, men dette er meget farlig på grunn av den raske vekslingen mellom høy- og lavvann i området, og de tidevanns- og understrømmer dette medfører.

Dt var tidligere jernbaneforbindelse via to linjer, men begge er nedlagt. Linjen mot King's Lynn ble aldri gjenåpnet etter omfattende skader under Nordsjøflommen i 1953, mens linjen til Norwich ble lagt ned under nedskjæringene i 1960-årene.

## Redningsbåtkatastrofen
I 1880 inntraff en katastrofe utenfor Wells, da elleve av de tretten i mannskapet på redningsbåten omkom. De etterlot seg ti enker og 27 farløse barn. Det står et minnesmerke ved den gamle redningsstasjonen, som nå er havnekontor.

## Gallery

File:UK Wells next the Sea.jpg|skiltstolpe i Wells-next-the-Sea
File:Wells-next-the-Sea 2.jpg|Munningen av havnen fra havmuren; livbåthuset i det fjerne
File:Wells-next-the-Sea 3.jpg|Innlandet med utsyn mot havnen
File:W&WLR Locomotive 3.jpg|Toget fra Wells ankommer stasjonen i Walsingham


## Referanser


## Eksterne lenker
* 
* Wells-next-the-Sea , lokal webportal
* Tidevannstabeller for Wells-next-the-Sea.
* Fotografier og fakta om Wells-next-the-Sea
* Wells Norfolk Online
Minside

**Minside** var en felles borgerportal på Internett for de offentlige kontorene i Norge. 

Formålet med siden var at befolkningen skulle ha en internettside å henvende seg til om de ønsket kontakt med det offentlige og kunne søke om blant annet skattekort, studielån, skole- og studieplass og melde om flytting. Siden lå under Fornyings-, administrasjons- og kirkedepartementet og ble administrert av Direktoratet for forvaltning og IKT.

Minside ble lagt ned 31. mai 2012. Samtidig skulle Norge.no legges om, for å tilpasse tjenestene til dagens nettvirkelighet.

## Historie
Minside var moderniseringsminister Morten Meyers hjertebarn og siden var planlagt åpnet 31. desember 2005, men ble utsatt flere ganger grunnet problemer med valg av autentiseringsløsning. Lenge var planen at en offentlig sikkerhetsportal eid av Bankenes BetalingsSentral skulle brukes til autentisering, men dette ble skrinlagt fordi ingen av de to store e-ID-leverandørene BankID og BuyPass ville inngå avtale med BBS.

Minside ble åpnet 18. desember 2006 med en midlertidig sikkerhetsløsning basert på PIN-koder fra Skattedirektoratet. Tjenesten ble tilgjengelig etter hvert som folk fikk tilsendt skattekort og autentiseringsinformasjon.

## Teknologi
Minside ble utviklet av Software Innovation med teknologipartnerne SUN Microsystems, Fatwire fra Innovate AS og Kantega. Sistnevnte hadde ansvaret for sikkerheten på Min Side.

Minside ble forvaltet av Fornyings- og administrasjonsdepartementet gjennom virksomheten Norge.no i Leikanger.

## MinSide og MinID
MinID er en personlig elektronisk ID til offentlige tjenester på nett. MinID brukes som innloggingsløsning hos MinSide og en rekke andre offentlige instanser som f eks Vigo, Lånekassen, Skatteetaten, NAV, Posten og Altinn som de største brukerstedene. Pr. desember 2009 hadde 1,5 millioner av Norges befolkning registrert seg med passord og PIN-koder, og logget inn minst en gang. MinID er basert på den åpne SAML 2.0-protokollen.

## Referanser


## Eksterne lenker
* Minside 
* I dag fikk du din egen side på nettet – Artikkel i Aftenposten i forbindelse med åpningen.
* Artikkel i digi.no som omhandler lanseringen
* Direktoratet for forvaltning og IKT – Difi
Skei

**Skei** kan referere til:

* Skje, en type bestikk

Stedsnavn:

I Norske Gaardnavne er navnet forklart med et sted som har vært brukt til eller egner seg til kappløp eller kappridning. En annen betydning er gårdsvei mellom åkre. Andre skrivemåter er Skeie eller Ski.
* Skei (Innlandet), område rundt Skeikampen i Gausdal
* Skei (Jølster), tettsted og veidele i Sunnfjord kommune, administrasjonssenter i tidligere Jølster kommune
* Skei eller Ogndal, en tidligere kommune i Trøndelag
* Skei (Surnadal), administrasjonssenter i Surnadal kommune

Andre kommuner med gårdsnavnet:
Gjerdrum, Skjåk, Øyer, Alstahaug, Dønna, Sunnfjord kommune, Leka, Overhalla, Stjørdal, Skaun, Sparbu, Verdal, Gjemnes, Sandnes, Sauda, Rissa.

## Personer med Skei som etternavn
*Ivar Skei, ordfører

## Referanser
Robert de Beaumont, 1. jarl av Leicester

**Robert de Beaumont** (født 1050, død 5. juni 1118) var en fransk og engelsk aristokrat. Han foretrekk å bruke sin franske tittel greve av Meulan, men var også jarl av Leicester; i tillegg hadde han mer enn nitti lavere titler. Han ble regnet som en av sin tids viseste menn, og hadde stor innflytelse. Krønikeskrivere nevner hans veltalenhet, lærdhet og forteller at tre engelske konger brukte ham som rådgiver. 

Han var eldste sønn av Roger de Beaumont og Adeline av Meulan, datter av Waleran III, greve av Meulan. Henry de Beaumont, 1. jarl av Warwick var hans yngre bror. Robert kom til England sammen med Wilhelm Erobreren i 1066. Under slaget ved Hastings ledet han infanteriet på høyre flanke. 

Da hans mor døde i 1081 ble han greve av Meulan, viscount Ivry og Lord av Norton. Dette gjorde ham til vasall av Filip I av Frankrike, og han satt i det franske parlamentet i Poissy i kraft av disse titlene.

Robert og broren Henry var med i det kongelige jaktselskapet i New Forest den 2. august 1100, da Vilhelm Rufus fikk sitt banesår under mystiske omstendigheter. Han sverget troskap til Wilhelm Rufus' bror, Henrik I, som utnevnte ham til jarl av Leicester i 1107. Etter Wilhelm Rufus' død tok Guillaume av Evreaux og Raoul II de Tosny med makt over en del av Roberts eiendommer i Normandie, under det påskudd at han hadde voldt dem skade gjennom sine råd til kongen. 

Henry av Huntingdon forteller at Robert døde av skam etter at «en viss jarl tok med seg kvinnen han hadde giftet seg med, enten ved intriger eller med makt og strategi». Hans kone Elizabeth giftet seg i 1118, samme år som han døde, med William de Warenne, 2. jarl av Surrey; det er antagelig denne jarlen krønikeskriveren viser til. 

## Familie

I 1096 giftet Robert seg med Elizabeth de Vermandois (også kjent som Isabel eller Isabella), datter av Hugh de Vermandois, som var av fransk, kongelig byrd. De fikk ni barn:

# Emma de Beaumont (født 1102)
#Robert de Beaumont, 2. jarl av Leicester (født 1104)
#Waleran IV de Beaumont, greve av Meulan (født 1104)
#Hugh de Beaumont, 1. jarl av Bedford (født ca. 1106)
# Adeline de Beaumont, gift to ganger:
## Hugh IV av Montfort-sur-Risle;
## Richard de Granville av Bideford (død 1147)
# Aubree de Beaumont, gift med Hugh II av Château-neuf-Thimerais.
# Matilda de Beaumont, gift med William Lovel.
# Isabel de Beaumont, Henrik Is elskerinne. Gift to ganger:
## Gilbert de Clare, 1. jarl av Pembroke;
## Hervé de Montmorency, konstabel av Irland
# Agnes de Beaumont, gift med Guillaume, Sire de Say.

## Kilder

* Edward T. Beaumont, J.P.: *The Beaumonts in History. A.D. 850-1850*, Oxford
Embryo

**Embryo** er det tidlige stadiet hos flercellede diploide eukaryoter fra befruktning til fødsel, klekking eller spiring. Et embryo starter som et befruktet egg (en zygote) og vil først gå gjennom cellekløyving og deretter resten av fosterutviklingen.

Hos mennesket regnes i allmennhet det blivende barnet som et embryo mellom andre og åttende graviditetsuke, deretter regnes det som et foster. 

## Mennesket
Når den første celledelingen har foregått en stund etter befruktningen dannes en plate med tre cellelag. Ene siden kalles endoderm som vil danne overflatevev i tarm og luftveier. Det midtre laget kalles mesoderm som danner mye bindevev, fettvev og muskelvev. Den andre siden, eller det tredje laget, kalles ektoderm og danner hud, hjerne og nervesystem. Denne platen med de tre lagene gjennomgår kompliserte foldinger og sammenføyninger som danner alle organene med tarmer, lever, kjønnsorganer, armer og ben og videre.

## Planter
Innen botanikk er embryoet de delene av frøet hos frøplantene som gir opphav til stengel, blad og rot, i tillegg til ett eller flere frøblader. Når embryoet spirer og vokser ut av frøet kalles det en frøplante. Også hos moser og karsporeplanter dannes et embryo, men hos disse vokser det direkte videre til en voksen plante (sporofytt) som er festa til og avhengig av gametofytten. 

## Referanser
Kveldsmat

**Kveldsmat**, eller **aftensmat** (opprinnelig kalt *[[nattverd]]*), er normalt det siste måltidet på dagen. Et velforberedt aftensmåltid kan utgjøre en supé med normalt flere retter i relativt små porsjoner.

I Norge er brødskiver eller knekkebrød de vanligste formene for kveldsmat, etterfulgt av frukt og grønnsaker.

## Referanser




be-x-old:Вячэра

zh-yue:消夜
Jakovlev Jak-40

**Jakovlev Jak-40** (NATO-kallenavn **Codling**) (russisk:*Яковлев Як-40*) er et russisk passasjerfly med tre jetmotorer og regnes som forgjengeren til Jakovlev Jak-42. Jak-40 likner størrelsesmessig på Fokker F-28, men har i stedet tre motorer i samme konfigurasjon (såkalt «s-duct») som for eksempel Tupolev Tu-154 og Boeing 727.

Flyet ble produsert i 1&nbsp;011  eksemplarer mellom 1966 og 1981 (serieprodusert fra 1967). Flyet ble produsert i fire serier og i mange varianter. I luksusutgave var flyet konfigurert med 8 – 20 seter og i vanlig utgave med 23 – 36 seter.

Flyet ble etter hvert oppgradert og økte startvekten til 17 200 kg og rekkevidden til 2 500 km.

## Flyselskaper

Flyselskaper som har operert flyet, er foruten Aeroflot: 
* CSA
* LOT og 
* Malév, selskaper i land som under den kalde krigen var dominert av og mottok støtte fra Sovjetsamveldet.

Utenfor den tidligere østblokken ble typen også brukt av følgende flyselskaper:

* Ada Air
* Aero Caribbean (Cuba)
* Aerosur (Bolivia)
* Aertirrena (Italia)
* Air Kazakhstan
* Air Libya
* Air Lithuania
* Air Moldova
* Albanian Airlines
* Ariana Afghan Airlines
* Azerbaijan Airlines
* Bakhtar Afghan Airlines
* Balkan Bulgarian Airlines
* Cubana de Aviación
* Egyptair
* General Air (Vest-Tyskland)
* Hemus Air (Bulgaria)
* Interisland Airlines (Filippinene)
* Mayan World Airlines (Guatemala)
* Syrian Arab Airlines
* TAAG Angola Airlines
* Tajikistan Airlines
* Uzbekistan Airways
* Vietnam Airlines
* Volga-Dnepr

## Ulykker med flytypen
Aviation Safety Network har registrert 101 ulykker med flyet mellom 1970 og 2000.

## Referanser


## Eksterne lenker
* Yakovlev Yak-40
Colyton (Devon)

**Colyton** er en liten by i grevskapet Devon i England. Den er lokalisert innenfor East Devons område for lokal autoritet. Byen ligger 4,8 km fra Seaton og 9,7 km fra Axminster. I 1991 var det 2 783 innbyggere i byen, noe som ble redusert til 2 105 innbyggere ved folketellingen i 2011. Befolkningen for valgkretsen telte 4 493 personer.

Det går en trikkelinje fra Colyton til kystbyen Seaton.

## Historie
Colyton opptrådte først som tidlig middelaldersk landsby i tiden rundt 700 og nevnes i *[[Domesday Book]]* (1086) som 'Culitone'. Det tredje lovsystem  til kong Edmund ble utstedt i Colyton ca 945. Det bidra til å stabilisere det føydale samfunnet ved å uttrykke fire samfunnsmessige søyler: kongedømme, herredømme, familie og naboskapet. Landsbyen vokste fram til å bli et viktig landsbrukssentrum og markedsby med kornmølle, sagbruk, jernstøperi og garveri for eikebark, som fortsatt fungerer. Kun 0,8 km nord for byen lå festningen Colcombe Castle, nå revet, et tidligere sete for Courtenayfamilien, jarlene av Devon.

Colyton ble karakterisert som «den mest opprørske byen i Devon» grunnet antallet innbyggere som deltok i Monmouthopprøret i 1685.

## Referanser


## Eksterne lenker
* 
* Colyton Parish History Society
Wimbledon-turneringen 1978

**Wimbledon-turneringen 1978** 

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Eksterne lenker
* ITF Menn , Kvinner
Sarcofago degli Sposi

**Sarcofago degli Sposi** (**Sarcophagus of the Spouses**, **Sarkofagen til de gifte**) er en etriskisk terrakotta-sarkofag fra slutten av 500-tallet f.Kr. Figuren er i nesten fullfigur skala, og viser et gift par som sitter ved et middagsbord, i livet etter døden. Denne scenen går også igjen på mange greske vaser i samme periode. Den ble funnet under en utgraving av begravelsesplassen i Cerveteri (antikkens Caere). 

Figuren er tydelig påvirket av det greske, dette ser vi bl.a. av deres smilende fjes, mandelformede øyne, flettede hår, og fasongen på sengebeina. Den tydelige forskjellen på detaljrikdommen på øvre del av bysten og den nedre delen er typisk etruskisk; deres fokus var på øvre halvdel av figurene, særlig ansiktet og armene. 

Figuren står i dag i Museo Nazionale Etrusco, det nasjonale etruskiske museet i Roma.
Mari Trommald

**Mari Trommald** (født 1962) er en norsk offentlig tjenesteperson og lege. Hun har siden 2022 vært fagsjef i KS. 

Trommald ble cand.med. ved Universitetet i Oslo i 1988. Hun tok den medisinske doktorgraden (dr.med.) i 1995 på en avhandling om hippocampus. 

Hun arbeidet som tilsynslege 1990-1991 og 1997-2002 og var avdelingsleder i Sosial- og helsedirektoratet (2002–2006), viseadministrerende direktør i Helse Sør-Øst (2007–2009), ekspedisjonssjef i Kommunetjenesteavdelingen i Helse- og omsorgsdepartementet (2009–2010) og direktør i Barne-, ungdoms- og familiedirektoratet (2010–2022). Hun har siden 2022 vært ansatt i en nyopprettet stilling i KS der hovedoppgaven hennes er å styrke samhandlingen mellom stat og kommune, særlig innen psykisk helse og rus. 

Trommald har klinisk erfaring fra allmennpraksis og fengselshelsetjenesten og har arbeidet som forsker ved Folkehelseinstituttet om temaer tilknyttet kunnskapsbasert medisin, prioriteringer og helseøkonomi.

Hun har også hatt lederverv, deriblant styreleder i Nordlandssykehuset.

## Referanser
Djuice

**Djuice** var et datterselskap av det norske telekommunikasjonskonsernet Telenor. Selskapet solgte forskjellige mobiltelefontjenester, og satset blant annet på å distribuere musikkopptak via mobiltelefoner. I mars 2017 avviklet Telenor merkenavnet Djuice og overførte kundene til Telenor Mobil.

## Historie
Djuice ble opprettet som Telenors ungdomssatsing i år 2000. 2. mars 2017 ble Djuice Norge slått sammen med Telenor,  og kundene ble overført til Telenor. Internasjonalt har Djuice i virksomhet i Ungarn (fra 2003), Bangladesh (fra 2005), Montenegro (fra 2008), Pakistan (fra 2006), Sverige og Ukraina (fra 2003). Operatøren hadde også drift i Malaysia, New Zealand og Thailand, men har siden trukket seg helt ut.

## Bangladesh
Djuice ble lansert i Bangladesh av Grameenphone 14. april 2005, det vil si på den bengalske nyttårsaften. Før to år hadde passert i Bangladesh hadde selskapet nådd 2 millioner abonnenter. 

Djuice Bangladesh var sponsor for et talentprogram for rockeband kalt *dRockstars*.

## Referanser


## Eksterne lenker
* Djuices tidligere nettsted - nå Telenor Besøkt 14. november 2017
Thurn and Taxis

**Thurn and Taxis** er engelsk skrivemåte for

*Thurn und Taxis – en kjent tysk fyrsteslekt.
*Brettspillet Thurn und Taxis – et brettspill oppkalt etter slekten.
Runar Døving

**Runar Døving** (født 1963) er norsk sosialantropolog og forsker som har  og  som sine spesialområder. Han er ansatt som professor ved Høyskolen Kristiania. 

Døving ble cand.polit. i sosialantropologi ved Universitetet i Oslo i 1993 med hovedoppgaven *Syden – fritidens land og dets folk*. I 2002 tok han en doktorgrad ved Universitetet i Bergen med avhandlingen *Mat som totalt sosialt fenomen*. 

Døving ble ansatt ved Statens institutt for forbruksforskning (SIFO) i 1995 og har som forsker arbeidet med områder som oppfatninger av kvalitet fra produsent til forbruker, og endring av forbruksmønsteret på matområdet. Han har også arbeidet med områder som grensehandel, forbruk og utsatthet og uformell økonomi. I 2007 ble han ansatt som førsteamanuensis ved Høyskolen Kristiania (Markedshøyskolen) og i 2009 ble han professor ved Institutt for markedsføring, samme sted.

Han har utgitt bøkene *Rype med lettøl* (2003) og *Merkevarer – 45 korreksjoner* (2007).

## Referanser
Fastmerke

Et **fastmerke**, **trigonometrisk punkt**, er et varig merket punkt i marken som er innmålt med landmålingsinstrumenter for bruk ved kartkonstruksjoner og til landmålingsoppdrag. Til punktet er det knyttet et sett koordinatverdier (X, Y, Z &ndash; eller N, Ø, H) i et koordinatsystem.

Tradisjonelt har fastmerker vært benyttet i to ulike sammenhenger:
# Fastmerker til geografisk kartlegging. Her er fastmerkene blitt markert i terrenget med et varig merke, og blitt markert med en varde, slik at de kan sees fra andre punkter på landjorden, eller med en hvit firkant på marken for å kunne gjenkjennes på flyfoto. 
# Fastmerker for anleggsmåling. Her blir merkene varig merket i marken som referansepunkter for en plantegning. 

Norge har siden 1950 – 60-årene hatt et overordnet fastmerkenett (*triangelpunkter*) som Statens kartverk har ansvar for. Dette nettet har de enkelte kommunene, samt Statens vegvesen og Norges Statsbaner, fortettet med et nett av *polygonpunkter*. Nettet ble opprinnelig beregnet i NGO1948-koordinatsystem, men dette koordinatsystemet ble i 2009 erstattet av EUREF89.

Høydegrunnlaget i det norske fastmerkenettet var NN1954, en forkortelse for «Normal Null 1954». Denne standarden blir fra 2011 fram til 2016/-17  erstattet med NN2000, «Normal Null 2000», hvor alle målinger som benyttes er korrigert til år 2000. NN2000 er et felles høydesystem for Norge, Sverige og Finland. Framtidig landheving blir i NN2000 korrigert med beregninger gjort utfra en landhevingsmodell. 

Enkelte kommuner (f.eks. Bergen kommune), har hatt sitt eget lokale koordinatsystem.

Det er merket og målt ca. 2 millioner fastmerker i Norge.

Utplassering av fastmerker er hjemlet i §41 i «Lov om eigedomsregistrering (matrikkellova)» av 17. juni 2005. Det kan etableres fastmerker og plasseres landmålingsinstrumenter på all offentlig eller privat grunn. Det er også adgang til å fjerne vegetasjon for å lage siktelinjer unntatt i hager og parker. Straffen for å ødelegge et fastmerke er ifølge §49 i matrikkellova bøter eller fengsel inntil 6 måneder.

## Globale registre

Offentlige byråer som plasserer ut og vedlikeholder registre over fastmerker:
* Frankrike
** Institut Géographique National
* Japan
** Geographical Survey Institute (GSI).
* Storbritannia
** The Ordnance Survey.
* USA
** National Geodetic Survey (NGS; tidligere U.S. Coast & Geodetic Survey).
** United States Geological Survey (USGS).
* New Zealand
** Land Information New Zealand.

## Se også
* Benchmarking &ndash; en rekreasjonsaktivitet der deltagerne søker fastmerker ved hjelp av en håndholdt GPS.
* Geoide
* Geodetisk datum

## Referanser


## Litteratur
* H.Kahmen, Vermessungskunde. De Gruyter-Lehrbuch, Berlin 1997 (19. Aufl. 732p.).
* W.Torge, Geodäsie. De Gruyter-Lehrbuch, Berlin 2003 (2. Aufl., 370 p.).

## Eksterne lenker
* 
* Koordinatliste over fastmerker i Grimstad (EXCEL).
* http://www.bev.gv.at/fr_1.html  &ndash; Datenbanken BEV Wien.
* Faktaark NN2000  Kartverket.no
* De koordinatbestemte fastmerkene  Kartverket.no
Ruth Dreifuss

**Ruth Dreifuss** (født 1940 i St. Gallen) er en sveitsisk politiker fra Sozialdemokratische Partei der Schweiz.

Dreifuss kommer fra kantonen St. Gallen, og bor i Endingen i Aargau i den tyskspråklige delen av landet. Hun ble 10. mars 1993 innvalgt i Forbundsrådet, den føderale regjeringen, i Sveits. Hun gikk av 31. desember 2002. Som medlem av Forbundsrådet ledet hun *Eidgenössisches Departement des Innern*, det sveitsiske innenriksdepartementet.

I 1999 var hun forbundspresident, dvs. leder for regjeringen og statsoverhode, i Sveits. Hun var visepresident året før.

Ruth Dreifuss har jødisk opprinnelse, men betegner seg som ateist. Hun var den andre kvinnen og den første med jødisk bakgrunn som ble innvalgt i Forbundsrådet. Hun var også den første kvinnelige presidenten i Sveits.

Hun snakker tysk, fransk, italiensk, engelsk og spansk.

## Referanser


## Litteratur
* Isabella Maria Fischli: *Dreifuss ist unser Name. Eine Politikerin, eine Familie, ein Land.* Pendo Verlag, Zürich 2002 – ISBN 3-86612-006-0

## Eksterne lenker
* 
* Jennifer Breger, Biography of Ruth Dreifuss, Jewish Women Encyclopedia (Eng.)
Lenket liste

En **lenket liste** (engelsk: linked list) er en grunnleggende datastruktur som brukes i dataprogrammering. Den består av en sekvens av noder, som alle inneholder noe data og én eller to referanser til den neste og/eller den forrige noden. En lenket liste er en selv-refererende datatype fordi en node inneholder en peker eller lenke til en node av samme type. Lenkede lister tillater innsetting eller sletting av noder hvor som helst i listen i konstant tid, men tillater ikke random access. Både dobbelt-lenkede og enkelt-lenkede er vanlige.

Lenkede lister kan bli implementert i de fleste programmeringsspråk. Språk som Lisp og Scheme har denne datastrukturen innebygget, sammen med operasjoner for å aksessere den. II språk som C, C++ og Java brukes muterbare referanser til å danne lenkede lister.

## Enkel-lenket liste
Den enkleste formen for lenket liste er den enkelt lenkede listen (engelsk: singly-linked list), som har en link per node. Denne lenken peker til den neste noden i listen, eller til en null-verdi dersom det er den siste noden.

*En enkelt-lenket liste som inneholder tre tall*

## Dobbelt-lenket liste
En mer sofistikert form for lenket liste er en **dobbelt-lenket liste** (engelsk: doubly linked list) eller en **toveis lenket liste**. Hver node har to lenker; den ene peker til den forrige noden, eller til null dersom det er den første noden; og den andre peker til den neste eller til null dersom det er den siste noden.

## Eksterne lenker
*
Solaris (film fra 1972)

***Solaris*** er et sovjetisk science fiction-drama fra 1972, regissert av Andrej Tarkovskij. Filmens manus er skrevet av Tarkovskij selv sammen med Friedrich Gorenstein, basert på romanen *[[Solaris (roman)|Solaris]]* av den polske forfatteren Stanisław Lem. 

## Handling
Det viser seg at den fjerne planeten Solaris skjuler en slags form for intelligens. Denne intelligensen har forårsaket psykiske forstyrrelser hos astronautene på en romstasjon i nærheten. En annen astronaut, Kris Kelvin, drar til romstasjonen for å undersøke saken. Vel fremme blir han selv også utfordret på det psykiske planet. Kona hans, som har vært død i flere år, materialiseres ut fra det blå – noe som fører Kelvin inn i forstyrrende tanker.

## ''Solaris'' og ''2001''
Det trekkes ofte paralleller mellom *Solaris* og Stanley Kubricks 2001: En romodyssé (1968). Mange kaller *Solaris* for Russlands svar på *2001*.

Noen er uenige i dette, etter som *Solaris* fokuserer mer på forholdet mellom mennesker enn forholdet mellom menneske og maskin.

Like før filminnspillinga av *Solaris* startet, såg Tarkovskij Kubricks film. Han syntes filmen var kald og steril, og dermed skapte han en mere menneskelig science fiction-film.

## Soderberghs versjon fra 2002
I 2002 lagde Hollywood-regissøren Steven Soderbergh sin egen versjon av Stanisław Lems roman. Her hadde den høyt profilerte skuespilleren George Clooney hovedrollen som Kris Kelven. Filmen ble produsert av James Cameron.

## Trivia
* Selv om *Solaris* er den mest kjente Tarkovskij-filmen utenfor Russland, syntes regissøren selv at den var den dårligste filmen han hadde regissert.
* Filmen inneholder en 7 minutter lang bilscene, hvor kameraet er plassert på dashbordet – og filmer ut frontruta – gjennom hele scenen.

## Skuespillere
* Donatas Banionis som Kris Kelvin.
**  Raimundas Banionis som en ung Kris Kelvin
* Natalya Bondarchuk som Hari
* Jüri Järvet som Dr. Snaut.
* Vladislav Dvorzhetsky som Henri Burton
* Nikolai Grinko som Kelvins far.
* Olga Barnet som Kelvins mor.
* Anatoly Solonitsyn som Dr. Sartorius
* Sos Sargsyan som Dr. Gibarian
* Aleksandr Misharin som kommisjonær Shanahan
* Bagrat Oganesyan som Professor Tarkhe
* Tamara Ogorodnikova som Anna, Kelvins tante.
* Tatyana Malykh som Kelvin niese.
* Vitalik Kerdimun som Bertons sønn.
* Yulian Semyonov som en konferanse-deltaker.
* Olga Kizilova som Dr. Gibarians gjest.

## Referanser


## Eksterne lenker
*
Wimbledon-turneringen 1980

**Wimbledon-turneringen 1980** 

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Eksterne lenker
* ITF Menn , Kvinner
Nøste Kendzior

**Nøste Kendzior** (født *Ellen Johanne* 8. juli 1950 i Vardø, død 2. desember 2006) var en norsk litteraturkritiker, skribent og skjønnlitterær oversetter. 

Kendzior var cand.philol. i finsk fra Universitetet i Oslo, 1986. Som kritiker var hun i om lag femten år tilknyttet NRK, som kritiker i programmene *Kritikertorget*, *Boktilsynet* og *Kulturnytt*. Hun skrev også for ukeavisen Dag og Tid. 

Som oversetter oversatte hun over førti bøker til norsk, fra finsk, dansk og svensk. Hovedvekten i hennes oversettervirke lå på finsk samtidslitteratur. Hun skrev for- eller etterord i 9 oversettelser. Hun bidro blant annet i *Nordnorsk kulturhistorie* (1994) og følgende antologier om litteraturkritikk: *Kritisk tilstand* (1995), *Samtale med et svin* (1995) og *Det glatte lag* (1996).

Hun hadde tillitsverv i Kritikerlaget og i Norsk faglitterær forfatter- og oversetterforening. Kendzior var av samisk ætt, men betraktet seg selv som et resultat av den finsk-norsk-russisk-samiske kulturblandingen i Øst-Finnmark. Hun var gift og hadde en datter. 

## Priser
* 1997 – Den finske stats pris til en utenlandsk oversetter, for Kivis *[[Sju brødre]]*
* 2000 – Årets litteraturkritiker

## Eksterne lenker
* sambok 45 bøker oversatt av Kendzior
* Norart 30 artikler av og om Kendzior
* nordnorskforfatterlag.no Medlemspresentasjon
Nils Gjerland

**Nils Asbjørn Gjerland** (født 14. oktober 1947 i Haukedalen i Førde), er en norsk Senterparti-politiker. Han var ordfører i Førde kommune i Sogn og Fjordane fra 2003 til 2011 og medlem av fylkestinget i Sogn og Fjordane fra 2003 til 2015.

Gjerland var ordfører i representantskapet i Norges Bondelag fra 1998 til 2004 og leder av fylkeslandbruksstyret i Sogn og Fjordane fra 1999 til 2007. 

## Referanser
Modell (yrke)

**Modell** er en yrkesbetegnelse på en person som jobber selvstendig eller gjennom et modellbyrå og engasjeres for presentasjoner eller fremføringer av klær, smykker eller andre gjenstander, eller som engasjeres for posering i mer eller mindre kunstneriske settinger. Blant oppdragene kan nevnes fotojobber for magasiner (moteserier spesielt), motevisninger (catwalk), reklamefilmer, reklameplakater etc.

## Bakgrunn
En modell blir hovedsakelig engasjert på en av to måter; ved å gå på casting eller ved å direktebookes. Det finnes modellbyråer i de fleste byer i verden, ikke bare de nevnte, og noen av de mest attraktive er Women (New York), Marylin (Paris), Elite (Paris, New York, Miami), Ford (New York, Paris), DNA (New York) og View (Barcelona). Blant de mest kjente i Norge er Team Models, Heartbreak, Everybody, MSR og Prestige.

I kunsten brukes gjerne *aktmodeller* for aktstudier. Før det ble vanlig å fotografere måtte modellene kunne holde samme positur i timevis eller kunstneren måtte tegne skisser eller *[[croquis]]*. Det er adskillig mer akseptert for modeller å gjøre *akt* enn *pornografi*, og mange modeller har fått betydelig oppmerksomhet i forbindelse med slike jobber. Det kan spesielt nevnes slikt som forsidebildene av Naomi Campbell på tidsskriftet *[[Photo]]*. Aktmodeller og bilder av dem får ofte betydelig mindre oppmerksomhet enn andre modeller.

## Norske modeller
Iselin Steiro, Sunniva Stordal, Sonja Wanda, Carmen Hillestad, Rawdah Mohamed, Hanneli Mustaparta,  Triana Iglesias, Ceval Omar,

## Referanser


## Eksterne lenker
* 
* «modell – kunst», fra *[[Store norske leksikon]]*
* Utdanning.no sin yrkesbeskrivelse av modell og mannekeng
Annechen Bugge

**Annechen Bahr Bugge** (født 1966) er en norsk sosiolog og forsker med  og  som spesialområder. Hun er ansatt som forsker ved Oslomet.

Bugge har siden tidlig i 1990–årene vært tilknyttet Forbruksforskningsinstituttet SIFO (fra 2016 en del av Oslomet), først i en stilling som forskerassistent deretter som seniorforsker. I 2005 tok hun en doktorgrad ved NTNU om norske middagsvaner. Avhandlingen hadde tittelen «Middag, en sosiologisk analyse av den norske middagspraksis». 

Hun har forsket på områder som forbrukeradferd, norsk matkultur, mathistorie, matforbruk og forbruksforskning. I perioden 2021–2024 er hun prosjektleder for forskningsprosjektet FoodLessons: Kulinarisk arv som en ressurs i bygging av "Matnasjonen Norge 2030". Hun har tidligere vært prosjektleder for FoodProFuture (2017–2021) og Fremtidens måltidskonsepter – sunn og næringsrik take-away mat (2017). 

I 2019 utgav hun boka *Fattigmenn, tilslørte bondepiker og rike riddere,* en bok om norske matvaner og matkultur fra 1500–tallet til midten av 1900–tallet.

Bugge ble gift i 1990 med lege og professor Kjetil Retterstøl.

## Referanser
Fylkesvei 3534

**Fylkesvei 3534** går mellom Stoa og Bjorbekk i Arendal kommune.

Frem til 2019 hadde veien betegnelsen fylkesvei 171 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
La Monte Young

**La Monte Young** (født 14. oktober 1935) er en amerikansk komponist. Han regnes som den første minimalistiske komponist, og hans arbeid knyttes til andre avantgardistiske bevegelser som fluxus-bevegelsen. La Monte Youngs arbeid utfordrer selve definisjonen av «musikk», og inneholder gjerne elementer av performance.

## Referanser


## Eksterne lenker
* 
*
Trine Eilertsen

**Trine Eilertsen** (født 1969) er en norsk siviløkonom, statsviter, redaktør og journalist. Hun har hatt stillingen som sjefredaktør i *[[Aftenposten]]* siden 2020 og har tidligere hatt samme stilling i ''Bergens Tidende''. 

## Biografi
Eilertsen ble født i Bærum, men er i hovedsak oppvokst på Sotra i Fjell kommune (nå en del av Øygarden). Faren var ansatt i oljebransjen, og Eilertsen var derfor tidvis bosatt i Italia, London, Stavanger og Bergen gjennom oppveksten.

Eilertsen er utdannet siviløkonom fra Norges Handelshøyskole i 1996 og cand.polit. i sammenlignende politikk fra Universitetet i Bergen i 1997. Hovedoppgaven bar tittelen *Internasjonal økonomi som begrensning på politisk økonomi og økonomisk politikk*. 

Hun var praktikant i Statoil 1998–1999. I 1999 hadde hun et engasjement som journalist i økonomiavdelingen i *[[Bergens Tidende]]*. Hun avanserte politisk redaktør i 2002 og sjefredaktør i 2008. I 2012 trakk hun seg som sjefredaktør av familiære hensyn, og flyttet til Oslo, hvor hun var politisk kommentator i NRK 2013–2014. I 2014 begynte hun som politisk redaktør i *[[Aftenposten]]*. Her har hun blant annet vært med å lage podkasten Aftenpodden sammen med nyhetsredaktør i NTB Sarah Sørheim, nyhetssjef Lars Glomnes, og senere også politisk redaktør Kjetil B. Alstadheim. I 2020 ble hun sjefredaktør i Aftenposten.

I sin ungdom var hun medlem av Unge Høyre, men oppgir å ha stemt på ulike partier.

## Utmerkelser
I 2003 ble hun tildelt J.W. Eides Stiftelses pris for fremragende journalistikk. Hun har også blitt tildelt prisen som Årets kvinnelige medieleder (2010) og Årets meningsbærer (2019). 

## Referanser


## Eksterne lenker
* 
*
Hanneli Mustaparta

**Hanneli Mustaparta** (født 1982) er en norsk modell oppvokst på Bekkestua i Bærum. Mustaparta har tilbrakt syv år i utlandet, blant annet New York, Paris, Milano, London og Cape Town.

Hun er tilknyttet Team Models i Norge, og har gjort mange store jobber for blant annet italienske *[[Vogue (magasin)|Vogue]]*, Calvin Klein, Aveda, Day Birger et Mikkelsen, Bloomingdales, *[[Elle (magasin)|Elle]]*, *[[Marie Claire]]*, *[[Harpers Bazar]]*, WAD, Plaza.

Mustaparta skriver en moteblogg på både norsk og engelsk. I tillegg har hun laget organinske leppestifter i samarbeid med Zanzuel i fargen "Hot Stuff" og "My New BFF".  Hun var fra 2005 til 2014 samboer med Espen Lind.

## Referanser


## Eksterne lenker
* 
* 
* 
* hanneli.com
* hanneli hos carousel.no
* Hanneli Lipstick hos youtube.com
* Sartorial sitdown with Hanneli Mustaparata hos Elle
* Oslostil: My lucky day
Vanlig solflue

**Vanlig solflue** (*Helophilus pendulus*) er en middelstor flue som tilhører familien blomsterfluene.  Den finnes over hele landet, men er svært vanlig i hele Sør-Norge.

## Utseende
Vanlig solflue er en middelsstor, gul og svart flue, 10-13&nbsp;millimeter lang. På ryggsiden av forkroppens overside går fire tydelige parallelle gule striper. Bakkroppen har mønster  i gult og svart, med store gule sideflekker. 

Vanlig solflue kan skilles fra de andre artene solblomsterfluer, blant annet ved fargen på det bakerste låret (femora). Mer enn halvparten av den ytterste delen er gul-orange. (se bilde) Ansiktet er gult. Scutellum er rødbrunt.

## Levevis
Den voksne (imago) fluen flyr helst i områder nær vann.  Men den kan påtreffes i hager og særlig på gress- og blomsterenger. Den besøker blomster eller sitter og soler seg. 

**Larvene** lever i bunnslammet, på bunnen av ferskvann.

Alle fluer gjennomgår en fullstendig forvandling, med et puppestadium mellom stadiet som larve og voksen.

## Bildegalleri

Helophilus pendulus fg01.jpg|Egglegging
Helophilus pendulus fg04.jpg|Larven
Helophilus pendulus MHNT Portrait.jpg


## Systematisk inndeling
Slekten *Helophilus* omfatter bare seks norske arter. 

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** (Cyclorrhapha)
**** **[[Aschiza]]**
***** **[[blomsterfluer]]** (Syrphidae)
****** slekt **[[solblomsterfluer]]** (*[[Helophilus]]*) – seks arter i Norge
******* **vanlig solflue** *Helophilus pendulus* (Linnaeus, 1758).*'

== Litteratur ==
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Eristalinae, Microdontinae.*  [[Nationalnyckeln till Sveriges flora och fauna]]. ArtDatabanken, SLU, Uppsala. CF. 478 sider. ISBN 978-91-88506-70-2
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.'' 3: 81-139. Science Herald, Budapest.

## Eksterne lenker
*
Simon Rodrigues

**Simon Rodrigues**, egentlig **Simão Rodrigues de Azevedo** (føct ca 1510 i Vouzela i distriktet Viseu i Portugal; død 15. juni 1579 i Lisboa) var portugisisk jesuitt, en av jesuittordenens grunnleggere. 

## Liv og virke
### Bakgrunn
Simon Rodrigues tilhørte den portugisiske adel, og var en av de seks vennene til Ignatius av Loyola ved Universitetet i Paris som sammen med ham senere grunnla jesuittordenen (1534). I Paris studerte han teologi, litteratur og filosofi, og tok doktorgrad i teologi. 

### Prest, provinsial
Han ble presteviet i 1537. Etter noe års arbeid under Ignatius' ledelse i Italia ble han sendt til Portugal, der han raskt klarte å tiltrekke mange til jesuittordenen som den første av ordenens provinsialer for landet fra 1546. Han fikk også en stor innflytelse i det portugisiske hoff. Han var også læreren til kronprins Johan Manuel. 

I 1542 ble ordenshuset for  Portugal høytidelig åpnet av kongen, Dom João III i Coimbra. Pater Rodrigues selv grunnla flere andre hus, som *Collegio de Jesus* i Coimbra og *Collegio Espirito Santo* i Évora. Évora ble jesuittenes «hovedstad» i Portugal. I pater Rodrigues' embedstid grunnlsa pater Manuel Nobrega den første jesuittmisjonen i Brasil og tok dermed med seg det jesuittiske ethos over til de portugisiske koloniene.

Hans ledelse av jesuittene i Portugal var ikke særlig god, og det ble klaget på ham til ordensledelsen i Roma. Det førte til at han ble tilbakekalt dit, og – etter eget ønske – gransket og stilt for den ordensinterne retten i 1544. Hans tre dommere fant ham skyldig i «eksesser og manglende lydighet». Pater Ignatius av Loyola  omplasserte ham til andre oppgaver i Italia og senere i Spania. Pater Rodrigues forsøkte iherdig å få kjennelsen mot seg omgjort, men uten hell, selv om han hadde mobilisert en rekke støttespillere. Etterhvert gav han opp.

I 1552 talte man 300 medlemmer i Portugal, men allerede i 1551 var pater Rodrigues blitt avsatt på grunn av sitt oppfarende temperament og for feil i ogansisasjonen i den provinsen han var overhode for. 

På sine eldre dager fikk han til slutt dra tilbake til sitt fødeland Portugal, og der skrev han et historisk verk om ordenens første tid.

## Verker
* *Memorias fundacioneis e outros escritos* (Brev, prekener, andre skrifter), Editorial A.O. Lisboa 2016
* *A brief and exact account: the recollections of Simao Rodrigues on the origin and progress of the Society of Jesus* (Introd. And commentary by Joseph F. Conwell), Saint-Louis (USA), Institute of Jesuit sources, 2004, 104pp.

## Referanser
Nicolas Bobadilla

**Nicolas Bobadilla** (egentlig **Alfonso Nicolás Pérez** men kjent etter det sted han stammet fra; født 1511 i Bobadilla del Camino ved Palencia i Spania, død 23. september 1590 i Loreto i Italia) var en av de første jesuitter og en medgrunnlegger av denne katolske presteordenen.

## Liv og virke
### Bakgrunn
Som elleveåring begynte han å studere retorikk og logikk ved universitetet i Valladolid i Spania. Deretter studerte han kunst og filosofi ved universitetet i Alcalá, der han ble inntatt som fattig student ved Colegio de Santa Librada, og avsluttet med et baccalaureat i 1529. 

Ved sin tilbakekomst til Valladolid innehadde han Vesper-lærestolen ved universitetet der, før han dro til Paris for å fortsette studiene sine ved universitetet der. 
Der ble han kjent med Ignatius av Loyola. Ignatius overbeviste ham om at han burde fullføre høyere teologistudier, og kunne også ordne det slik for ham at han ble professor for filosofi ved College de Calvi ved siden av Sorbonne.

I 1534 dannet han sammen med Ignatius av Loyola, Frans Xavier, Diego Laínez, Alfonso Salmerón, Simón Rodrigues og Peter Faber den grunnleggende kjerne som startet Jesu Selskap, det vil si jesuittordenen, ved kapellet Saint-Denis på Montmartre.

### Prest, jesuitt
Tre år etter vle han presteviet i Venezia, og ventet på å bli utendt som misjonær til Det hellige Land. Men det ble det ikke noe av. Istedet skulle han bli satt inn i arbeidet mot protestantismen.

Bobadilla var en dyktig predikant. I en periode var han knyttet til keiser Karl Vs militære styrker i Tyskland. På oppdrag av pave Paul III deltok han på riksdagene i  Nürnberg, Speyer og Regensburg. 

Han engasjerte seg sterkt i den katolske åndskamp mot protestantismen. Han var til tider på kant med Ignatius, som da han sterkt motsatte seg keiserens forsøk på å inngå fred med protestantene. Av den grunn ble han kalt tilbake fra Tyskland.

## Referanser


## Litteratur
* Grupo de Espiritualidad Ignaciana, *Diccionario de Espiritualidad Ignaciana*, Bilbao, Mensajero-Sal Terrae, 2005, ISBN 84-271-2852-1, s.&nbsp;238-240.
* Nadal Cañellas, Juan, ''Jerónimo Nadal, Vida e influjo'', Bilbao, Ediciones Mensajeros-Sal Terrae, 2007, ISBN 978-84-271-2904-7
* Nieremberg, Juan Eusebio, ''Honor del gran patriarca San Ignacio de Loyola'', Madrid, 1645, s.&nbsp;644 y ss.
* Rodrigues, Simón, *Origen y progreso de la Compañía de Jesús*, Estudio introductorio, traducción a partir de los originales portugués y latino, y notas de Eduardo Javier Alonso Romo, Bilbao, Mensajero-Sal Terrae, 2005, ISBN 84-271-2721-9